REPUBLIKA HRVATSKA

ZAGREBAČKA ŽUPANIJA

GRAD SAMOBOR

OSNOVNA ŠKOLA MILANA LANGA

BREGANA, Langova 2

KLASA: 602-02/21-

URBROJ: 238-27-15-01-21-

U Bregani, 1.10.2021.

ZAPISNIK

sa sjednice VIJEĆA RODITELJA Osnovne škole Milana Langa, održane u srijedu, 29.9.2021., s početkom u 17.30 sati.

**Nazočni članovi Vijeća roditelja:**

Ivana Martinjak (1.a), Natalija Maroš (1.c), Ana Bošnjak (2.a), Anita Tole Levenski (2.b), Marko Matijaščić (2.c), Sandra Runtas (3.a), Aleksandra Vuk (3.b), Kristina Špelko (4.a), Johan Jambor (4.b), Vjekoslav Jug (5.a), Katarina Zdjelar Rubinić (5.c), Andrea Beribak (6.a), Irena Igrec (6.b), Kristina Gušić (6.c), Marjia Kaurić (7.b), Željka Skukan Šoštarić (7.c), Marija Štrkalj (8.a), Ana-Marija Sokolović (8.b), Jadranka Kršlin (g1), Antonija Rešetar (g2)

**Nenazočni članovi Vijeća roditelja:**

Dario Grgurević (1.b), Maja Noršić (3.c), Tihana Matijaščić (4.c), Snježana Grdović (5.b), Bernarda Fauković (7.a), Diana Begović Cvetković (8.c), Marija Gvozdanović (NS)

**Ostali nazočni:**

Igor Matijašić (ravnatelj), Željka Ceglec (pedagoginja), Ljiljana Fresl (defektologinja)

Ravnatelj škole, Igor Matijašić, pozdravio je nazočne članove i otvorio sjednicu Vijeća roditelja budući da Vijeće roditelja još nema svojeg predsjednika/icu ni zamjenika/icu predsjednika/ice. Nakon prozivanja članova Vijeća roditelja Osnovne škole Milana Langa utvrđeno je da je od 27 članova nazočno 20 članova. U pozivu za sjednicu članovi Vijeća roditelja primili su prijedlog dnevnog reda. Na sjednici se utvrđuje sljedeći

D N E V N I R E D:

1. **Izbor predsjednika/ice i zamjenika/ce predsjednika/ice Vijeća roditelja**
2. **Razmatranje Prijedloga godišnjeg plana i programa rada škole**
3. **Razmatranje Prijedloga školskog kurikuluma**
4. **Razno**

**Napomena: Dokumenti iz točke 2. i 3. objavljeni su na web stranici škole kako bi ih svi članovi Vijeća roditelja mogli pročitati.**

Predloženi dnevni red Vijeće roditelja jednoglasno je usvojilo.

1. **Izbor predsjednika/ice i zamjenika/ce predsjednika/ice Vijeća roditelja**

Ravnatelj škole, Igor Matijašić, obavijestio je članove Vijeća roditelja da je tijekom godine nužno održati minimalno tri sjednice Vijeća roditelja koje saziva predsjednik/ica, a po potrebi ih može biti i više. Istaknuo je da sjednice Vijeća roditelja tijekom školske godine saziva predsjednik/ica Vijeća roditelja, ali svaki roditelj može tijekom školske godine tražiti saziv Vijeća roditelja. Također, naveo je da se na sjednicama Vijeća roditelja može raspraviti i o situacijama koje se nisu riješile na roditeljskim sastancima pojedinih razrednih odjeljenja. Ravnatelj škole, Igor Matijašić, podsjetio je da je Vijeće roditelja dužno odabrati zapisničara svakog sastanka tijekom školske godine. Budući da se na prvom sastanku bira predsjednik/ica, zapisničarka je, iznimno na prvom sastanku, školska pedagoginja Željka Ceglec. Ravnatelj, Igor Matijašić, informirao je članove Vijeća roditelja da je protekle školske godine predsjednik Vijeća roditelja bio je Marko Matijaščić te je pozvao Marka Matijaščića da kaže nekoliko riječi o svom proteklom mandatu. Prošlogodišnji predsjednik Vijeća roditelja, Marko Matijaščić, zahvalio je na danom povjerenju za proteklu školsku godinu. Ravnatelj je obavijestio sve prisutne članove Vijeća roditelja da je potrebno izabrati predsjednika/icu i zamjenika/icu predsjednika/ice Vijeća roditelja te je zamolio da se predlože kandidati. Vijeće roditelja je jednoglasno predložilo Marka Matijaščića za predsjednika Vijeća roditelja, a Andreu Beribak za zamjenicu predsjednika Vijeća roditelja. Predloženi kandidati prihvatili su kandidaturu te potom pristali biti predsjednik Vijeća roditelja, odnosno zamjenica predsjednika Vijeća roditelja.

1. **Razmatranje Prijedloga godišnjeg plana i programa rada škole**

Ravnatelj škole, Igor Matijašić, ukratko je objasnio što obuhvaća dokument Godišnji plan i program rada škole te naveo da je dokument Prijedlog godišnjeg plana i programa rada škole stavljen ranije na web stanicu škole kako bi ga svi članovi Vijeća roditelja mogli pročitati. Pozvao je sve prisutne članove Vijeća roditelja da predlože izmjene i/ili dopune ukoliko smatraju potrebnim. Nitko nije imao primjedbi na objavljen Prijedlog godišnjeg plana i programa rada škole.

1. **Razmatranje Prijedloga školskog kurikuluma**

Ravnatelj škole, Igor Matijašić, dao je riječ školskoj pedagoginji, Željki Ceglec, kako bi ukratko objasnila što sve sadrži Školski kurikulum i što on predstavlja. Nadalje, ravnatelj, Igor Matijašić, naveo je da je dokument Prijedlog školskog kurikuluma stavljen ranije na web stanicu škole kako bi ga svi članovi Vijeća roditelja mogli pročitati te pozvao sve prisutne članove Vijeća roditelja da predlože izmjene i/ili dopune ukoliko smatraju potrebnim. Nitko nije imao primjedbi na objavljen Prijedlog školskog kurikuluma.

1. **Razno**

Ravnatelj, Igor Matijašić, dao je riječ članovima Vijeća roditelja kako bi postavili pitanja i/ili iznijeli probleme s kojima se susreću i koje je potrebno razriješiti. Raspravljalo se o izbornim predmetima koji se zbog organizacije rada učitelja i rasporeda učenika održavaju u suprotnoj smjeni. Nadalje, raspravljalo se i o pedagoškom nadzoru učenika koji ne pohađaju izborne predmete u redovnoj satnici, o organizaciji i tehničkoj podršci online nastave, problematici prijevoza učenika putnika, pomoćnicima u nastavi i zapošljavanju osobe na upražnjeno mjesto učitelja fizike. Također, razgovaralo se i o privremenom zatvaranju područne škole Noršić Selo i izgradnji školske dvorane. Ravnatelj i stručna služba škole nastojali su članovima Vijeća roditelja odgovoriti na postavljena pitanja te ukazati na želju i volju za suradnjom i zajedničkim rješavanjem svih situacija s kojima će se tijekom školske godine susresti.

Zaključeno s radom u 19:00 sati.

Zapisničar: Ravnatelj:

Željka Ceglec Igor Matijašić